Markgrófsky operný dom

Markgrófsky operný dom (nemecky Markgräfliche Opernhaus) v bavorskom meste Bayreuth je operná budova z 18. storočia. 30. júna 2012 bol zapísaný na zoznam svetového dedičstva UNESCO. Dejiny Divadlo dala postaviť princezná Wilhelmína Pruská, skladateľka a manželka markgrófa Frederika z Bayreuthu. Postavené bolo v rokoch 1745 až 1750 a je jedným z mála divadelných budov zachovaných z týchto čias v pôvodnej podobe. Budovu navrhol Joseph Saint-Pierre, interiéry talianski architekti Giuseppe a Carlo Galli da Bibiena v štýle talianskeho neskorého baroka. Divadlo má výšku 26,2 m, dĺžku 71,5 m a šírku 30,8 m. Sála pre 500 divákov má drevené lóže rozdelené podľa spoločenského postavenia. Kniežaciu lóžu však markgrófsky pár takmer vôbec nepoužíval, sedával v strede prvej rady v zlatých kreslách. Po druhej svetovej vojne, do júna 1947, budovu využívala americká armáda. V auguste toho roku sa uskutočnili Mozartove slávnosti. Od roku 1948 sa tu odohrávajú Fränkische Festwoche mníchovských divadiel. V roku 1994 tu natáčali časť filmu Farinelli o živote talianskeho barokového speváka Farinelli. V rokoch 2012 až 2018 bola budova uzavretá a dôkladne renovovaná. Referencie Literatúra August Gebeßler: Stadt und Landkreis Bayreuth. Die Kunstdenkmäler von Bayern, Kurzinventare, VI. Band. Deutscher Kunstverlag. München 1959, S. 47–50. Sabine Henze-Döhring: Markgräfin Wilhelmine und die Bayreuther Hofmusik. Heinrichs-Verlag. Bamberg 2009, ISBN 978-3-89889-146-2. Ludwig Schiedermair: Bayreuther Festspiele im Zeitalter des Absolutismus, Leipzig 1908. Iné projekty Commons ponúka multimediálne súbory na tému Markgrófsky operný dom Externé odkazy Markgräfliches Opernhaus Stránka UNESCO Zdroj Tento článok je čiastočný alebo úplný preklad článku Markgräfliches Opernhaus na nemeckej Wikipédii.